=== Redaktørskift og teknisk udvikling ===
I 1989 ønskede Sporvejshistorisk Selskabs bestyrelse at opdatere redaktørens [[kommissorium]] og afgrænsningen af, hvad bladet skulle dække, så det passede med foreningens aktiviteter og medlemmernes interesser.<ref>''Ved årsskiftet'' af Mikael Lund. BYtrafik 1/1990, s. 5.</ref> Det skulle således både dække foreningen og museet, historiske sporvejsstof, udenlandske sporveje, aktuelt stof om dansk bytrafik og hvordan sporveje atter kunne indgå i den. Jens-Erik Gøtterup kunne dog ikke gå ind på de ønskede ændringer, så han valgte at trække sig som redaktør.<ref>''Glædelig jul og godt nytår'' af Jens-Erik Gøtterup. BYtrafik 6/1989, s. 271.</ref> Fra nr. 2/1990 overgik hvervet som redaktør i stedet til John Kåre Bjørnson med Kurt G. Rasmussen som redaktionssekretær. Samtidig forsvandt rubrikken ''Dansk bytrafikbibliografi'', mens der til gengæld blev der mere fokus på den aktuelle trafikdebat. Især projekteringen og de senere problemer under anlæggelsen af [[Københavns Metro]] kom til at fylde en hel del. Det bekymrede bestyrelsen, der også følte, at det generelt kneb med den ønskede blanding af stoffet i bladet. Redaktionen kunne imidlertid ikke gå med til en opstramning, så det endte med at bestyrelsen selv redigerede de fire første numre af bladet i 1998.<ref name="Christensen 6">Christensen og Søegaard (2005), s. 6.</ref> Fra nr. 5/1998 overtog Søren Johansen så hvervet som redaktør.<ref>''Ny redaktør'' af Mikael Lund. BYtrafik 4/1998, s. 131.</ref>
Litteratur Historie Kommunikation Kultur Foreninger Organisationer